钦定古今图书集成/明伦汇编/氏族典/第347卷 > 周忱
## 钦定古今图书集成/明伦汇编/氏族典/第347卷 > 周忱

按《明外史周忱传》：“忱字恂如，吉水人。永乐二年进士，
选庶吉士，擢刑部主事，进员外郎。忱有经世才，浮沈
郎署二十载。洪熙间，稍迁越府长史。宣德五年，帝以
天下财赋多不理，而江南为甚，乃用大学士杨荣荐，
超迁忱工部右侍郎，巡抚江南诸府，兼督税粮。正统
初，敕兼理松江盐课，以九载秩满，进左侍郎。忱素乐”
易，既久任江南，与吏民相习，若家人父子。虽卑官冗
吏，悉开心访纳，故事无不举。奸民尹崇礼欲挠忱法，
奏忱不当多征耗米。忱劾奏崇礼罪，寘之。诏狱举行
如故。再以九载满秩，进户部尚书。寻以江西人不得
官户部，乃改工部，仍巡抚。景泰元年，溧阳奸民彭守
学复讦忱如崇礼言。明年又以给事中金达言，召忱
还朝。言官交章劾忱。景帝素知忱贤，大臣亦多保持
之者，但令致仕而已。景泰四年卒。谥“文襄。”